GiliGold/VAD_KnessetCorpus huggingface dataset:
ענת מימון: זהו, ההסתייגויות לסעיף 5 נפלו.
ענת מימון: אפשר להצביע על סעיף 5 כנוסח הוועדה.
אלי אלאלוף: מי בעד סעיף 5 כנוסח הוועדה?
ענת מימון: אנחנו נמצאים עכשיו בסעיף 6.
ענת מימון: בסעיף 6 יש שתי הסתייגויות: הסתייגות אחת של "יש עתיד" ו"המחנה הציוני" להגביל את הסכום שאפשר יהיה לשלם במסגרת ההליך ל-160,000 שקלים חדשים, שיהיה מנגנון הצמדה של אותו סכום.
יעל גרמן: או כל סכום אחר שייקבע, אבל שזה יהיה קבוע ומפוקח, ולא נתון למשא ומתן.
ענת מימון: מוגבל, כן.
אלי אלאלוף: אוקיי, מי בעד ההסתייגות?
אלי אלאלוף: מי נגד בבקשה?
ענת מימון: הסתייגות נוספת לסעיף 6 של המחנה הציוני היא לבקש שהבדיקות שכלולות בסל הבריאות או בביטוח המשלים של ההורים המיועדים יוכלו לשמש את האם הנושאת.
מיכל בירן: אני מבקשת כן לנמק את ההסתייגות הזאת כי זה דיון שלא חפרנו בו, אוקיי?
מיכל בירן: כי זה לא הגיוני שיש אישה ששלמה כל החיים – היא מכוסה בביטוח, גם בביטוח הכללית וגם יש לה ביטוח משלים, היא זכאית לבדיקות האלה בחינם אם הייתה עושה את זה בגוף שלה, והיא לא יכולה להעביר את זה שאם הנושאת, שנושאת את הילד שלה, תשתמש בבדיקות האלה.
אלי אלאלוף: טוב, היות ודנו גם בזה אני חושב שאי אפשר לפתוח דיון חדש.
ענת מימון: אפשר רק להצביע על סעיף 6 כנוסח הוועדה.
אלי אלאלוף: אנחנו מצביעים על סעיף 6 כנוסח הוועדה.
אברהם נגוסה: למה 6? 7 צריך להיות.
ענת כהן שמואל: לא, הוא החליף את בני בגין.
מירב בן ארי: מוטי יוגב, החליף את בני בגין.
אלי אלאלוף: פה מחליפים גבר נגד גבר.
ענת מימון: לסעיף 7 יש הסתייגות של "יש עתיד" ו"המחנה הציוני" לעניין – זה פשוט העבירה הפלילית – הם ביקשו להוסיף גם עוד עבירה לגבי הביצוע, מי שמבצע את ההפריה, זה כאילו תואם לנוסח שהיה בתזכיר הקודם, בסדר?
ענת מימון: זה פשוט מרחיב טיפה את העבירה.
ענת מימון: אפשר להעמיד את ההסתייגות הזאת בסעיף 7 להצבעה.
אלי אלאלוף: ונמנעת?
אלי אלאלוף: חברת הכנסת יעל גרמן נמנעת?
יעל גרמן: אני הייתי בעד.
ענת כהן שמואל: היא הייתה בעד.
ענת כהן שמואל: מיכל לא הצביעה.
ענת כהן שמואל: הם שניים בעד.
ענת מימון: ההסתייגות נפלה ואפשר להצביע על סעיף 7 כנוסח הוועדה.
אלי אלאלוף: מי בעד סעיף 7 כנוסח הוועדה?
ענת מימון: סעיף 8 מדבר על עבירה שקובעת שמסירת ילד ללא נוכחות עובד סוציאלי – נקבעה עבירה במסגרת הצעת החוק ואתם מבקשים להסיר את העבירה הזאת.
מירב בן ארי: למה להסיר את זה.
ענת מימון: אני לא הבנתי את זה גם.
יעל גרמן: אני גם לא יודעת.
יעל גרמן: אני לא זוכרת שאני כתבתי את זה.
מירב בן ארי: אפשר להסיר את ההסתייגות הזאת?
יעל גרמן: תסירו אותה.
ענת מימון: כן, כן.
ענת מימון: אז אפשר להצביע על סעיף 8 כנוסח הוועדה.
אלי אלאלוף: מי בעד סעיף 8 כנוסח הוועדה?
ענת מימון: לסעיף 9 הסתייגות של "יש עתיד" וקבוצת "המחנה הציוני" מדברת על אפשרות – במצב של איש יחיד או זוג של איש ואיש לאפשר תרומת ביצית לפי חוק תרומת ביצית לצורך הליך הפונדקאות.
ענת מימון: זו ההסתייגות לסעיף 9.
יעל גרמן: מי בעד?
ענת מימון: אפשר להצביע על סעיף 9 כנוסח הוועדה.
אלי אלאלוף: מי בעד סעיף 9 כנוסח הוועדה?
אלי אלאלוף: שניים נגד.
יעל גרמן: מה "שניים"?
מירב בן ארי: מיכל?
מירב בן ארי: מיכל לא הבינה.
אלי אלאלוף: אני סופר מה שמבינים ביד, לא בטלפון.
יעל גרמן: כשיבואו בפני בית משפט שלבית משפט יהיה ברור שהיה פה הרבה מאוד "נגד", שלא יתהדרו בבית משפט שהנה: פתרו את הבעיה של הפונדקאות.
אלי אלאלוף: היה עוד יותר הרבה "בעד" החוק.
יעל גרמן: נגד החוק הזה, החוק הזה שבא כאילו להלבין.
אלי אלאלוף: יאללה, יאללה.
אלי אלאלוף: תאיימו עלינו שזה ילך לבג"ץ.
מרדכי יוגב: - - - המדינה שלנו דמוקרטית ויהודית או דמוקרטית - - -?
יעל גרמן: דמוקרטית ולכן צריך להיות שוויון זכויות לכול, גם לקהילה הגאה.
ענת מימון: לסעיף 10 למעשה ההסתייגות היא רק - - - אפשר להצביע על סעיף 10 כנוסח הוועדה.
מרדכי יוגב: יש לנו מדינה יהודית ודמוקרטית - - -
יעל גרמן: הדמוקרטיה היא שוויון.
מרדכי יוגב: אנחנו נראה.
אלי אלאלוף: חברי, מוטי – סעיף 10 כנוסח הוועדה, מי בעד?
ענת מימון: סעיף 11 – מבקשים "המחנה הציוני" ו"יש עתיד" להוסיף אחריו סעיף של איסור אפליה שאומר שבמסגרת חוק זה אסור להפלות על כל בסיס שהוא.
ענת מימון: זו ההסתייגות.
יעל גרמן: צריך להיות ברור במדינה דמוקרטית שאסור להפלות.
אלי אלאלוף: אני מבקש ממך, כבודך, עם כל, את יודעת, ההערכה שלי אלייך, לא לדבר באמצע ההצבעה.
אלי אלאלוף: מצטרף אלינו בשמחה חבר הכנסת מטעם ש"ס, מלכיאלי.
ענת מימון: אפשר להצביע על סעיף 11 כנוסח הוועדה.
אלי אלאלוף: מי בעד סעיף 11 כנוסח הוועדה?
אלי אלאלוף: 7 בעד, נגד 3.
ענת מימון: לסעיף 12 יש הסתייגות אחת שמדברת על עובד סוציאלי שיוצמד וילווה באופן אישי את האם הנושאת.
ענת מימון: זו הסתייגות של "המחנה הציוני" ו"יש עתיד".
אלי אלאלוף: מי נגד ההסתייגות?
ענת מימון: אפשר להצביע על סעיף 12 כנוסח הוועדה.
אלי אלאלוף: מי בעד סעיף 12 כנוסח הוועדה?
בועז טסלר: אפשר לשמוע מה הוא סעיף 12 מהאנשים שיושבים פה ושנכנסו הרגע?
אלי אלאלוף: מה אתה נמצא בוועדת הבחירות?
אלי אלאלוף: פעם הבאה, אתה תצא.
ענת מימון: סעיף 13 – יש הסתייגות של "יש עתיד" ו"המחנה הציוני" למחוק את סעיף התחילה ולקבוע שזה יחול גם על הסכמים קיימים כבר למעשה, כן?
אלי אלאלוף: אתם עומדים על כך?
מיכל בירן: אני מורידה את "המחנה הציוני".
אלי אלאלוף: אז מורידים את ההסתייגות?
אלי אלאלוף: אז מי בעד ההסתייגות של סעיף 13?
ענת מימון: אפשר להצביע על סעיף 13, על סעיף האחרון, כנוסח הוועדה.
אלי אלאלוף: מי בעד סעיף 13 כנוסח הוועדה?
ענת מימון: עכשיו נצביע בכללותו על כל הסעיפים של החוק כנוסח שהוקרא והוסבר.
יעל גרמן: אדוני היושב-ראש, אני מכבדת אותך ולכן אני באמת הפסקתי את ההערות שלי שבאות מדם ליבי ממש.
יעל גרמן: האם אתה מרשה לי לפני ההצבעה לומר משהו?
אלי אלאלוף: אני גומר את ההצבעה ואני אתן לך זמן תגובה, בסדר?
יואב קופשטיין: אדוני היושב-ראש, גם דם לבנו בועט.
אלי אלאלוף: אדוני, אתה מפריע לי פעם שלישית והאחרונה.
יואב קופשטיין: אי אפשר לדבר.
אלי אלאלוף: אם אתה חושב שהרגש והכאב הוא רק אצלך, אתה טועה.
יואב קופשטיין: לא, ממש לא, אבל אחרים דיברו.
יואב קופשטיין: אני רוצה לדבר כמו אנשים אחרים.
אלי אלאלוף: גם אצלנו היו – אני במקרה אדבר על עצמי.
אלי אלאלוף: גם אני כיושב-ראש, גם אני כבן אדם ואזרח כמוך.
יואב קופשטיין: נכון, ואני רוצה לדבר.
אלי אלאלוף: אז בבקשה, אל תנסו.
אלי אלאלוף: יש זמן טכניקה, וזה הזמן של טכניקה דמוקרטית, כך זה הדמוקרטיה.
סיון קופשטיין: אבל יש פה אנשים שמצביעים ולא היו בדיון בכלל.
אלי אלאלוף: גמרתי להעיר.
יואב קופשטיין: הזמנתם אותי לפה, לקחתי חופש, מילה אחת לא נתתם לי לדבר.
אלי אלאלוף: אנחנו מצביעים על כל החוק, בבקשה.
אלי אלאלוף: מי בעד החוק בכללותו?
אלי אלאלוף: בעד החוק – 7
ענת מימון: החוק אושר.
ענת מימון: יש רביזיה שלך.
אלי אלאלוף: אז יש רביזיה שלי ויש גם של - -
ענת מימון: וגם של "המחנה הציוני".
מירב בן ארי: שלי זו הרביזיה שלך?
מירב בן ארי: וזהו.
אלי אלאלוף: - - ויש רביזיה של מיכל בירן.
אלי אלאלוף: אני לא מקיים דיון על הרביזיה כפי שהחוק מאפשר לי תוך חצי שעה, כי אנחנו התחייבנו לעשות בדיקות נוספות ואז אם אנחנו נקבל תשובות – לא "אם", אני בטוח שנקבל תשובות גם מהמשרד וגם מגופים שונים שרוצים להגיש לנו חוות דעת – אז אנחנו נקיים את הדיון במהלך שבוע הבא, אוקיי?
אלי אלאלוף: כדי לתת זמן.
אלי אלאלוף: רק שתבינו, ניסינו להיות כמה שיותר פייר פליי בסוגיה כל כך מורכבת, והצדק הוא לא בצד של אף אחד, לצערי, במניין הזה, אבל החוק הוא החוק.
יעל גרמן: תודה רבה לך אדוני.
יעל גרמן: אני מדברת כדי אולי לשכנע מתוך ידיעה שלפחות חלק מאלה שהצביעו בעד החוק יודעים שזה לא נכון ואולי אפילו מתנגדים לו.
יעל גרמן: למעשה, אנחנו מדברים פה על חוק שבא לקבע אי שוויון במדינה שקוראת לעצמה מדינה דמוקרטית; אי שוויון כלפי קהילה שממלאת את כל חובותיה, שמשרתת בצבא, שעושה את כל התפקידים שצריך, שמשתתפת בכוח העבודה, וכל מה שהיא רוצה זה לקבל את הזכויות שמגיעות לכל אדם אחר חוץ מאשר להם: הזכות לחבק ילד ולגדל אותו; זכות שהוכרה על יד שופטי בית המשפט העליון כזכות חוקתית, כזכות יסוד.
יעל גרמן: ההצבעה בעד החוק הזה סוגרת להם את הדלת כדי לקדם את שוויון הזכויות שלהם.
יעל גרמן: אני מאוד מבקשת מכולם לשקול את ההצבעה ברביזיה.
אלי אלאלוף: אוקיי, אני מאוד מעריך שאמרת את זה ברגש בנפרד.
טלי פלוסקוב: בוקר טוב, היום ה-25 ביוני 2018, השעה 10:06 ואני פותחת את ישיבת ועדת העבודה, הרווחה והבריאות.
טלי פלוסקוב: על סדר היום הצעת תקנות ההנדסאים והטכנאים המוסמכים (אגרות), התשע"ח-2018.
טלי פלוסקוב: את התקנות יציג לנו משרד העבודה, הרווחה והשירותים החברתיים.
טלי פלוסקוב: עורכת דין ענב חליוה, בבקשה.
טלי פלוסקוב: בהצלחה בתפקיד.
ענב חליוה: אנחנו באנו לאשר את תקנות ההנדסאים והטכנאים (אגרות) שמכוח חוק ההנדסאים והטכנאים המוסמכים יש לשר העבודה והרווחה סמכות לקבוע תקנות בעניין בחינות גמר ממשלתיות של המכון הטכנולוגי להכשרת טכנאים והנדסאים.
ענב חליוה: סעיף 43 לחוק נותן לו את הסמכות באישור הוועדה הזאת.
ענב חליוה: יש לנו את הנוסח.
ענב חליוה: הרכיבים בגינם התקנות מבקשות לקבוע אגרה, זו אגרה בעד תשלום במרשם ההנדסאים והטכנאים, אגרה בעד הבחינה עצמה, בעד בחינות רישום בזמן, רישום מאוחר לבחינות והגשת ערעור על הבחינה.
ענב חליוה: בנוסף יש לנו אגרה בעד בחינת הגנה על פרויקט גמר כאשר פרויקט גמר הוא עבודה שעל הסטודנט לבצע ולאחר ביצוע העבודה, יש בחינה בעל פה שזו בדיוק בחינת הגמר.
ענב חליוה: התשלום עבור הבחינה הזאת הוא 300 שקלים.
ענב חליוה: יש מנגנון של עדכון ואת התחולה.
טלי פלוסקוב: הייתי מבקשת ממך לפרוטוקול להקריא לנו את הסכומים של כל מבחן כדי שיהיה לנו רשום ושגם הציבור ישמע.
ענב חליוה: אגרה בעד רישום במרשם ההנדסאים והטכנאים המוסמכים, בעד האגרה הזאת תשולם אגרה בסך 89 שקלים.
ענב חליוה: בעד בחינות גמר ממשלתיות תשולם אגרה בסך 200 שקלים.
ענב חליוה: בעד רישום מאוחר לבחינות גמר תשולם אגרה בסך 300 שקלים.
ענב חליוה: בעד הגשת ערעור על ציון בבחינה תשולם אגרה בסך 75 שקלים.
ענב חליוה: חשוב לי לציין שהאגרה בעד בחינות גמר ממשלתיות ובעד הערעור, זאת לא עלות מלאה.
ענב חליוה: עלות מלאה היא 300 שקלים ועבור בחינות הגמר הממשלתיות אנחנו גובים רק שני-שלישים מהעלות המלאה.
ענב חליוה: עבור הבדיקה של הערעור אנחנו גובים כ-40 אחוזים.
טלי פלוסקוב: את אומרת אנחנו גובים.
טלי פלוסקוב: אם כן, למה התקנות?
ענב חליוה: קודם כל, זאת רק טרמינולוגיה.
ענב חליוה: הכוונה היא שהתקנות מבקשות לקבוע.
ענב חליוה: כיום המכון לא גובה כי ב-2 במאי יצאה הודעת חדילה בעקבות תובענה ייצוגית שהוגשה נגד המשרד בגין גבייה לכאורה שלא כדין.
ענב חליוה: אני אומרת לכאורה כי - - -
טלי פלוסקוב: זאת אומרת, בעבר לא היו תקנות.
ענב חליוה: היה חוק.
ענב חליוה: החוק חוקק ב-2012.
ענב חליוה: החוק קבע את הסמכות לקבוע תקנות.
ענב חליוה: הייתה טיוטה של התקנות.
ענב חליוה: במשך מספר שנים הייתה טיוטה אבל הייתה מחלוקת כספית על סעיף אחד והמחלוקת נמשכה ונמשכה.
ענב חליוה: מנכ"ל התחלף, מנכ"ל נפטר, והגענו עד היום.
ענב חליוה: משהוגשה התובענה, כפי שאמרתי, הוגשה הודעת חדילה, וכיום אנחנו לא גובים.
ענב חליוה: אבל כן הייתה גבייה שהיא לכאורה גבייה שלא כדין.
ענב חליוה: זאת אומרת, בית המשפט עדיין לא דן בשאלה האם הגבייה נעשתה כדין או לא כדין.
טלי פלוסקוב: זאת אומרת, החוק כן קיים אבל לא היו תקנות.
ענב חליוה: אנחנו כאן כדי לתקן ולהתקין את התקנות על מנת להסדיר את המצב.
טלי פלוסקוב: מי מבקש להתייחס?
30696: יו"ר התאחדות הסטודנטים.
30696: מייצג גם סטודנטים אקדמאים וגם את הסטודנטים מההשכלה הטכנולוגית.
30696: התייחסת לזה שבית המשפט עדיין לא אמר את דעתו בעניין ואני אשמח להרחבה, שתסבירי היכן זה עומד כרגע כי זה נשמע לי רלוונטי מאוד.
30696: באופן כללי חשוב לי להסביר.
30696: יש כרגע סיטואציה, בעקבות הרפורמה שיצאה לדרך, בה יש בחינה מעמיקה של כל סוגיית הסכומים שהסטודנטים משלמים עבור הלימודים.
30696: זה ממש כרגע נדון, בתקווה שבחודשים הקרובים נצליח לייצר לזה הסדרה משמעותית שתהיה לטובת הסטודנטים.
30696: האגרות האלה שאנחנו כביכול הופכים אותן לפרוצדורה טכנית, בסוף יש סטודנטים וסטודנטיות שצריכים לשלם אותן.
30696: לפני שאני מביע את ההסתייגויות העקרוניות שלי על כך, אני אשמח לשמוע לפי מה הוחלט על הסכומים האלה, מדוע סטודנט צריך לשלם עבור ערעור 75 שקלים.
30696: אני לא יודע איך הסכומים נקבעו.
30696: נראה לי שבהתחלה, אני אשמח להבין.
30696: אחרי כן יש לי עוד התייחסויות.
ענב חליוה: לגבי הסכומים, גם אגרה בעד בחינה וגם אגרה בעד ערעור.
ענב חליוה: כפי אמרתי, זאת לא עלות מלאה.
ענב חליוה: העלות, יש לנו תחשיב מפורט שאנחנו יכולים להגיש לך.
ענב חליוה: עלות של בחינה, הבחינה כוללת כתיבת הבחינה, בדיקה של הבחינה והתקשרות של המשרד עם חברה חיצונית שכותבת, עורכת את השאלות, בודקת אותן, יושב בוחן ונמצא בזמן הבחינה.
ענב חליוה: כל הדברים האלה עולים כסף.
ענב חליוה: אלה דברים שהמשרד לא יכול לקחת על עצמו.
ענב חליוה: אלה דברים שלא תמיד הוא צריך לקחת על עצמו.
ענב חליוה: שוב, האגרות האלה, גם בהשוואה לתקנות אחרות, הן לא גבוהות.
ענב חליוה: אנחנו עדיין לא גובים את העלות המלאה.
30696: זה אומר שיש לזה סבסוד?
ענב חליוה: לא.
ענב חליוה: אבל אנחנו לא גובים את העלות המלאה.
טלי פלוסקוב: אולי הם אכן מתחשבים בסטודנטים.
טלי פלוסקוב: הם חושבים שלקחת מחיר מופרז, זה לא נכון.
30696: אין בעיה.
30696: זה מה שאני רוצה להבין.
ענב חליוה: אנחנו מנסים לצמצם את הסכום כמה שאפשר.
ענב חליוה: כמה שאפשר לספוג, אנחנו סופגים.
ענב חליוה: היכן שאי אפשר, אנחנו לא יכולים לקחת את זה על עצמנו.
ענב חליוה: אין דברים בחינם היום.
ענב חליוה: אני לא מבינה גם מה מהות ההסתייגות.
ענב חליוה: אתה מצפה שהדברים יינתנו בחינם?
30696: ראשית, לא אמרתי שאני מצפה שהם יינתנו בחינם.
30696: שנית, יש כאן שאלה הרבה יותר עקרונית ותאיר מכירה היטב את העמדות שלנו.
30696: כאשר אתה לוקח כסף מסטודנטים, אתה צריך לשאול את עצמך בעבור מה.
30696: השכלה טכנולוגית בהקשר הזה, זה שירות שמדינת ישראל נותנת לציבור הסטודנטים והשירות הזה, יש איזשהו סכום שמשלמים עליו עבור הרבה שירותים שמתקבלים.
30696: במהלך הדרך כשאתה לומד, המרצים מלמדים אותך, יש לך כל מיני שירותים רווחתיים שאתה מקבל, יש שומר בכניסה, יש המון דברים שקורים.
30696: חלק מהדברים, אתה משלם עליהם ועל חלק מהדברים אתה לא משלם.
30696: לכן האמירה שאין שירותים בחינם, ראשית, בעיני היא אמירה לא במקום, מכיוון שאף אחד לא חושב שהכול צריך להינתן בחינם, אבל מה שאני כן חושב זה שהסטודנטים צריכים לקבל שירות מהמוסד הציבורי אליו הם מגיעים ולשאול על מה הם צריכים לשלם ועל מה לא.
30696: למשל, ערעור, בהקשר הזה, חד משמעית אנחנו לגמרי מביעים התנגדות לרעיון שמישהו צריך לשלם על זה שהוא מערער כי הרי ברור שהסיפור הוא לגרום לכמה שפחות סטודנטים לערער.
30696: אני גם מבין שאנשים צריכים להתעסק בערעור, אבל בכל זאת.
30696: לגרום לכמה שפחות סטודנטים לערער ואז יש סטודנט נכשל ויכול להיות שאולי היה לו יותר קשה בלימודים, ככל הנראה הוא יצטרך לא לערער ולא לעבור.
30696: בעיני זה דבר פסול שאותו צריך לחלוטין למחוק מהדף, מה גם שלא ציינת איך החלטתם על הסכומים.
ענב חליוה: קודם כל, כן ציינתי.
ענב חליוה: אמרתי שיש לנו תחשיב ואפשר להראות לך אותו.
ענב חליוה: עוד מעט אילנה תפרט בדיוק בגין מה.
ענב חליוה: לגבי הערעור.
ענב חליוה: כפי שאתם בוודאי יודעים, הבדיקה בבחינות, זה לא שבודק אחד בודק ואז הוא נתן מספר נקודות ואז הבודק ראה שהבודק הראשון טעה ולכן הערעור מוצדק.
ענב חליוה: זה לא עובד כך.
ענב חליוה: יש שני בודקים שבודקים את אותה בחינה.
טלי פלוסקוב: בלי שם קשר לקודם.
ענב חליוה: בלי קשר.
ענב חליוה: כל אחד לוקח את הבחינה ובודק אותה.
ענב חליוה: אז עושים שקלול.
ענב חליוה: הם מקבלים את הציון.
ענב חליוה: כאשר סטודנט רוצה להגיש ערעור, אנחנו לוקחים בודק שלישי.
ענב חליוה: הבודק השלישי בודק את הבחינה ואז עושים שקלול של שני הציונים הגבוהים ביותר.
ענב חליוה: זאת אומרת, זה לא שאחד טעה ואחד צדק אלא זה פשוט אחד נתן 10 נקודות, אחד נתן 20 נקודות, עושים את השקלול ומגיעים ל-15 נקודות.
ענב חליוה: בגלל זה אי אפשר להגיד שמוצדק לעשות מנגנון של החזר.
ענב חליוה: אין בגין מה לגבות את הערעור.
ענב חליוה: נעשתה עבודה שהיא צריכה לקבל תמורה ובאמת זה לא שמישהו טעה בדרך.
ענב חליוה: אף אחד לא טעה בדרך אלא אם כן באמת מישהו טעה בדרך ואז אפשר לחשוב על זה, אבל כאן אף אחד לא טעה בדרך אלא אחד חשב כך ואחד חשב כך.
ענב חליוה: השאלה היא פתוחה.
ענב חליוה: עשינו שקלול הגבוה ביותר וזה מה שהתקבל.
טלי פלוסקוב: אני לא רוצה להפוך את הדיון לשיח ביניכם.
30696: את זה רציתי לומר.
30696: רציתי רק להתייחס.
30696: זה בדיוק מה שבאתי לומר, שיש בעיה.
30696: כלומר, אנחנו מתדיינים בינינו, הייעוץ המשפטי, אני מאוד מעריך את עמדתך אבל עמדתך קשורה בעיקר לפרוצדורות המשפטיות.
30696: אני מדבר על העיקרון.
טלי פלוסקוב: היא היועצת המשפטית.
30696: אמרתי.
30696: מצוין.
30696: היא עושה את תפקידה נאמנה.
30696: השאלה היא הרבה יותר עקרונית והיא למה אנחנו גובים מסטודנט כסף על זה שהוא מערער.
30696: זאת השאלה.
תאיר איפרגן: כי זה עולה כסף.
30696: ידעתי שתאיר תתייחס.
30696: אם זה עולה כסף, למה שכר הלימוד הוא לא 30,000 שקלים?
תאיר איפרגן: מנהלת מה"ט.
תאיר איפרגן: אני אומר לידידי כאן שאנחנו נמצאים בשיח מאוד כן ומתקדם בסוגיית שכר הלימוד.
תאיר איפרגן: קודם כל, מבחינתי אם לוחות הזמנים היו פתוחים, כך שהיינו מסיימים לדון בסוגיית שכר הלימוד ואז היינו צריכים להתמודד עם סוגיית הבחינה וזה כמובן אידיאלי.
תאיר איפרגן: אבל זה לא המקרה.
תאיר איפרגן: המקרה הוא שביולי יש מועד בחינות, כרגע אין שום יכולת לנהל את מועד הבחינות הזה מכיוון שלא גבינו בגינו תשלומים.
תאיר איפרגן: לכן לוחות הזמנים הם כאלה שאנחנו חייבים את התקנות האלה כדי להמשיך ולנהל בחינות.
תאיר איפרגן: לנהל בחינות, זה אומר לתת דיפלומה להנדסאים.
תאיר איפרגן: זה הסיפור.
תאיר איפרגן: בסוף אין יכולת להעניק דיפלומה אם אני לא בוחנת בבחינות ממלכתיות.
תאיר איפרגן: שנית.
תאיר איפרגן: אני לא אענה ספציפית על ערעור, כן או לא, אבל אני אומרת לך, רם, כל שירות שיש בגינו תקציבים שמוצאים ממה"ט, אנחנו גובים סכום מסוים מהסטודנט והוא מסוים.
תאיר איפרגן: הוא לא מלא והתחשיב, אגב, דווקא העברנו אותו לכם.
תאיר איפרגן: הוא קיים.
תאיר איפרגן: בחלק מהמקומות אלה 40 אחוזים מהעלות הכוללת, בחלק מהמקומות אלה 70 אחוזים מהעלות הכוללת.
תאיר איפרגן: יש שם בדיוק איך מוגדרת העלות ומה הרכיבים שלה.
תאיר איפרגן: מה התשלום לכותב הבחינה, מה התשלום לבודק הבחינה וכן הלאה.
תאיר איפרגן: זה מאוד מאוד מפורט.
תאיר איפרגן: האמירה עבור סטודנט מערער, שיערער פחות – היא לא נכונה.
תאיר איפרגן: אני אומרת לך, רם, היא לא נכונה.
תאיר איפרגן: היא בשל העובדה שעבור כל רכיב בשירות הזה אני מוציאה כספים, אז יש איזושהי השתתפות.
30696: סדר עדיפויות שלך.
תאיר איפרגן: לא, זה לא סדר עדיפויות.
טלי פלוסקוב: אני חושבת שהיועצת המשפטית נתנה תשובה.
טלי פלוסקוב: היא אמרה מה בעצם עושים בכסף הזה.
30696: אני רק אומר, ואת יודעת את זה כחברת כנסת טוב מאתנו, שהרי בסוף יש עניין של סדרי עדיפויות של המשרד, וזה בסדר גמור ותאיר החליטה עם מי שהיא החליטה היכן היא מסבסדת ב-40 אחוזים והיכן היא מסבסדת ב-70 אחוזים.
30696: דהיינו, היא יכלה להחליט שהיא מסבסדת גם ב-100 אחוזים.
30696: זכות, אבל ל זאת החלטה עקרונית לא לסבסד ב-100 אחוזים כדי שהסטודנטים יוותרו על ערעור.
תאיר איפרגן: זו החלטה עקרונית לא לערעור.
תאיר איפרגן: זו החלטה עקרונית לא לשלם שום שירות.
טלי פלוסקוב: אני מבינה שהתשלום הזה הוא סוג של הרתעה.
טלי פלוסקוב: בואו נחשוב כמה ערעורים עכשיו יגיעו אם אנחנו לא נגבה שום דבר.
טלי פלוסקוב: גם על זה צריך לחשוב.
טלי פלוסקוב: אני מאוד מעריכה אותך.
30696: אנחנו נותנים שירות לסטודנטים.
30696: מה זאת אומרת בואו נחשוב כמה ערעורים יגיעו ולפי זה נקבע את הסכום?
טלי פלוסקוב: כשאנחנו נותנים לסטודנטים שירות, זה אחד.
טלי פלוסקוב: שנית, מה לעשות, השירות הזה עולה כסף - - -
30696: הכול עולה כסף.
טלי פלוסקוב: הם טוענים שלא לוקחים ממך על מתן שירות.
30696: המדינה מסבסדת את הלימודים האלה.
טלי פלוסקוב: הם לוקחים על העבודה שמבצעים על העבודה שאתה מגיש.
30696: האם הסטודנטים משלמים על כל מה שהם מקבלים במהלך לימודיהם?
30696: אם הם אקדמאים או הנדסאים?
טלי פלוסקוב: וטוב שכך.
30696: אם כן, הטיעון לא רלוונטי.
תאיר איפרגן: גם כאן לא.
תאיר איפרגן: חלק מסובסד.
30696: זה אומר שאתם החלטתם בהחלטה עקרונית לסבסד את מה שנראה לכם.
30696: יכולתם להחליט שמסבסדים בסכום אחר.
תאיר איפרגן: נכון מאוד.
טלי פלוסקוב: אני מעריכה מאוד את עמדתך ואתה נמצא במקום שאתה צריך להגן וצריך להילחם.
טלי פלוסקוב: הכול טוב ויפה.
30696: אני די עדין כרגע.
30696: אם היו יושבים כאן הסטודנטים, נראה לי שהייתם מבינים שהסיטואציה היא קצת אחרת.
ענב חליוה: גם אנחנו היינו סטודנטים.
טלי פלוסקוב: אדוני יושב ראש התאחדות הסטודנטים, אני רוצה לומר דבר אחד.
טלי פלוסקוב: אני אחפש היכן אני יכולה להיטיב עם הסטודנטים אבל בוא נראה, אני רוצה לשמוע את כולם ונראה מה אפשר לעשות.
טלי פלוסקוב: עוד מישהו מבקש להתייחס?
שמרית גיטלין שקד: אני אשמח לשאול משהו.
שמרית גיטלין שקד: אני רק מנסה להבין כמה בחינות גמר ממשלתיות נבחן צריך לעבור.
שמרית גיטלין שקד: האם מדובר רק בבחינה אחת?
שמרית גיטלין שקד: האם נבחן צריך לשלם גם את ה-200 וגם לדוגמה את ה-300 של הבחינה שעניינה הגנה על פרויקט גמר?
שמרית גיטלין שקד: אני רוצה להבין אם זאת רק בחינה אחת או יותר.
תאיר איפרגן: זאת לא בחינה אחת.
תאיר איפרגן: כדי להיות מדופלם בתעודת הנדסאי, היום במה"ט סטודנט צריך לעבור בין שלוש לארבע בחינות, תלוי במגמה.
טלי פלוסקוב: ועל כל מבחן לשלם.
תאיר איפרגן: נכון.
תאיר איפרגן: תלוי במגמה.
שמרית גיטלין שקד: בין שלוש לארבע בחינות.
שמרית גיטלין שקד: ו-300 שקלים.
שמרית גיטלין שקד: ארבע כפול 200 שקלים ועוד 300 שקלים.
שמרית גיטלין שקד: זה בערך הסכום.
תאיר איפרגן: עברה בינואר האחרון החלטת ממשלה שמחילה רפורמה מאוד גדולה על המערכת.
תאיר איפרגן: כתוצאה מכך אנחנו בתהליך של כל שנות הרפורמה שזה חמש שנים, יורדים בכל המגמות לשתי בחינות.
תאיר איפרגן: אם כן, זה משתנה.
תאיר איפרגן: זה גם יוריד את גובה התשלום.
טלי פלוסקוב: זה משמעותי.
תאיר איפרגן: אגב, היו חמש בחינות, ירדנו לשלוש וארבע ועכשיו נרד לשתיים.
30696: שאלה.
30696: רכישת חוברת עזר לבחינת גמר ממשלתית, זה גם משהו שמשלמים עליו?
טלי פלוסקוב: אצלנו אין דבר כזה, למרות שכתובה המילה רכישה.
טלי פלוסקוב: זה קצת מוזר אבל אני לא רואה את זה בתקנות.
30696: יש לי הצעה.
30696: תגידי לי מתי להציע.
טלי פלוסקוב: בבקשה, תציע.
30696: כמו שתאיר התייחסה פעמיים, אנחנו נמצאים עכשיו בדיונים מעולים.
30696: אנחנו אמנם משני הצדדים אבל יודעים לנהל את המערכת בצורה מאוד בריאה, כך שנראה את כל השיקולים.
30696: אני חושב שהדבר הראוי כרגע להחליט, לאור הסיטואציה בה יש לנו דיונים עכשיו שמסתכלים על כל ההיבטים של שכר הלימוד, שלא משנה מה נחליט כאן עכשיו, ומה אני מבין שתאשרו, זה צריך להיות רק לשנה הקרובה מכיוון שאנחנו אמורים וצריכים לקבל החלטות עד סוף השנה הבאה.
30696: אם לא נצליח לכלול את זה, בואו נחזור לשולחן הדיונים.
30696: זו הצעתי והיא נראית לי מאוד הגיונית על אף שהם כנראה יתנגדו לה.
טלי פלוסקוב: מי מקבל את ההחלטות עליהן אתה מדבר?
טלי פלוסקוב: מה"ט?
30696: כחלק מהחלטת ממשלה יש צוות של ארבעה אורגנים של מה"ט, נציגות התאחדות הסטודנטים, נציגות המכללות ונציגות משרד האוצר שתפקידו להסדיר את שכר הלימוד ואנחנו בדרך.
30696: חלק מההסדרות קשורות גם לחישובים שלנו של האגרות מכיוון שזה חלק ממה שהסטודנט ישלם וכפי שחישבנו קודם, מדובר בסכומים לא מבוטלים.
30696: לכן אנחנו מסתכלים על הכול בצורה הוליסטית.
30696: לכן, אם נסדיר את זה, אי אפשר שהאגרות יהיו משהו שהוא אקס שאר שכר הלימוד.
טלי פלוסקוב: אני רוצה להודות שלא באת רק בטענות אלא באת עם רעיון.
טלי פלוסקוב: זה דבר שלא קורה כל יום כאן.
30696: משתדלים.
טלי פלוסקוב: כן, זה בסדר גמור.
טלי פלוסקוב: הבנתי את הרעיון שלך.
טלי פלוסקוב: אני חושבת שנלך לכיוון הזה.
תאיר איפרגן: אני יכולה להתייחס?
טלי פלוסקוב: לגבי ההצעה?
טלי פלוסקוב: לי יש אפשרות להעביר את זה כהוראת שעה לשנה.
תאיר איפרגן: אז אני שואלת את רם.
תאיר איפרגן: נגיד ולא הסכמנו, מה הציפייה?
תאיר איפרגן: שאנחנו באים לכאן?
טלי פלוסקוב: זה חוזר לכאן.
תאיר איפרגן: ואז מה?
תאיר איפרגן: מתדיינים כאן על שכר הלימוד?
טלי פלוסקוב: התקנות שוב חוזרות לכאן.
תאיר איפרגן: אנחנו בדיונים על שכר לימוד.
תאיר איפרגן: ברור לי שהתמונה היא רחבה לגבי כל הגבייה מהסטודנטים.
תאיר איפרגן: זה בסדר.
תאיר איפרגן: אבל אני באמת מנסה להבין.
תאיר איפרגן: נגיד ולא הגענו להסכמות, אם כי אני מאמינה שנגיע, אז מה, עוד שנה אנחנו מגירים לכאן?
טלי פלוסקוב: כדי למחוק את השורה האומרת הוראת שעה.
תאיר איפרגן: מה בין זה לבין אי ההסכמה על שכר הלימוד?
תאיר איפרגן: אז לא נסכים על שכר הלימוד.
טלי פלוסקוב: אני מעריכה שרם התכוון לכך שברגע שאתם תגיעו להסכמות לגבי שכר הלימוד, אולי אתם תחשבו כשכר לימוד גם את המבחנים.
30696: בוודאות.
טלי פלוסקוב: אולי אפילו זה נכון לעשות את זה.
תאיר איפרגן: אני אומר משהו לגבי המנגנון.
תאיר איפרגן: זאת לא סתם גבייה ישירה למה"ט לא למכללות הטכנולוגיות.
תאיר איפרגן: לכן זה לא יכול להיות חלק משכר הלימוד, טכנית, כי התקציב הזה נכנס לתוך תקציב המדינה.
תאיר איפרגן: אני מתוקצבת על ידי אגף התקציבים בסכום הגבייה שנגבה מהסטודנטים כדי לנהל את מערך הבחינות הממלכתיות שלי.
תאיר איפרגן: לכן זה לא משנה.
תאיר איפרגן: זה לעולם לא יכול להיות חלק משכר הלימוד.
תאיר איפרגן: שכר הלימוד הולך למכללה הטכנולוגית.
תאיר איפרגן: הוא חושש, בצדק, שהסכום של שכר הלימוד יהיה מאוד גבוה ואז יש נטל על הסטודנטים.
תאיר איפרגן: ברור לי ועל זה נצטרך לדבר בדיוני שכר הלימוד.
תאיר איפרגן: אני לא מבינה את הצורך להגיע לכאן שוב בעוד שנה אם לא נגיע להסכמה.
תאיר איפרגן: זה לא רלוונטי כי המנגנונים הם נפרדים.
טלי פלוסקוב: עוד מישהו רוצה להתייחס להצעה של התאחדות הסטודנטים?
30696: בעיני תפקידה של הכנסת הוא לגרום לכך שהדיונים האלה ינוהלו נכון ולכן לבוא לכאן בעוד שנה, זה בדיוק הדבר שאנחנו צריכים לעשות.
30696: אם נסכים – מצוין.
טלי פלוסקוב: הבנתי את עמדתך.
אביעד שוורץ: אגף התקציבים, משרד האוצר.
אביעד שוורץ: אני רוצה להצטרף לדבריה של תאיר.
אביעד שוורץ: באמת כאן העניין הוא לפצות את המנגנון של מה"ט עצמה ולא של המכללות.
אביעד שוורץ: לכן על בסיס זה מחושב התחשיב של העלות ועל בסיס זה מקבלים היום כסף כנגד התשלום שנגבה.
אביעד שוורץ: הם מקבלים את אותו תשלום לתפעול המערך ואין מקום לדון על זה עוד שנה.
אביעד שוורץ: יש את הדיונים על שכר הסטודנטים שמתקיימים בנפרד וימשיכו להתקיים והם לא תלויים אחד בשני.
30696: ברור שהם תלויים אחד בשני.
תאיר איפרגן: אגב שכר סטודנט, ראוי שבדיונים שלנו זה יהיה משהו שאנחנו נתייחס אליו.
30696: קודם נאשר.
30696: לא נבוא לכאן אף פעם שוב ונתייחס לזה.
30696: זה לא רציני.
תאיר איפרגן: למה לא?
טלי פלוסקוב: הריב – לא כאן.
טלי פלוסקוב: הצטרף אלינו חבר הכנסת דן סידה.
טלי פלוסקוב: את משרד העבודה שמענו, את האוצר שמענו, את הנציגות של הסטודנטים שמענו.
טלי פלוסקוב: לי יש הצעה נוספת.
טלי פלוסקוב: חיפשתי איך להיטיב.
טלי פלוסקוב: אני מחזיקה ביד לפחות שישה מקרים בהם יש אותה מתכונת, וכאן אני פונה אליכם, שאומרת שחייל מילואים פעיל ישלם מחצית מסכומי האגרות הקבועות בתקנות.
טלי פלוסקוב: כאן אני מדברת על תקנות רואי חשבון, על תקנות הטיס, על תקנות המתווכים במקרקעין, על תקנות האזרחות, על תקנות שמאי מקרקעין.
טלי פלוסקוב: אני פשוט נותנת לך דוגמאות.
טלי פלוסקוב: תקנות הנוטריונים.
טלי פלוסקוב: אני מבקשת שגם בתקנות האלה יוסף סעיף על חייל מילואים, בתשלום של 50 אחוזים.
טלי פלוסקוב: אתם יכולים לתת לי התייחסות?
טלי פלוסקוב: אם כן, אנחנו נכניס את זה פנימה.
תאיר איפרגן: קודם כל, בהגדרה אנחנו בהרבה מאוד זירות אחרות עושים הרבה הקלות לאנשי מילואים ובתפיסה שלי כמנהלת המערכת, אני מאוד רוצה להיות שם.
טלי פלוסקוב: אבל.
תאיר איפרגן: לא, אין אבל.
תאיר איפרגן: אני צריכה להבין באיזה סדרי גודל מדובר, מה זה משית.